google/wiki40b huggingface dataset:
Nils Poppe

Bakgrunn

Poppes mor var ugift og overlot ham til en dansk fostermor i Malmö, som satte ham på en diett av brød dyppet i øl. Etter to år ble han reddet fra henne av Anders og Amanda Jönsson på Möllevången i Malmö, og de ble så hans fosterforeldre. Hans teaterdrømmer begynte å spire tidlig og på skolen viste han frem sitt komiske talent. 
Den 1. august 1926 vervet Poppe seg til flåten og ble utdannet til torpedotenner ved 1. yrkeskompaniet i Karlskrona som nr 427 Jönsson. Den fireårige vervingsperioden ble avbrutt den 16. mars 1928 på grunn av kassasjon, trolig et resultat av et hjertefeil som straks innen hadde foranledniget 30 dagers innleggelse på Flottans sjukhus. Noen verneplikt ble deretter ikke aktuell, men han mønstret med innskrivningsnummer 936-2/1928. Årene 1929–1930 gikk Nils Poppe på Fridhems Folkhögskola i Svalöv.

Karriere

Nils Jönsson startet sin karriere på teateret Hippodromen i 1930. Der fikk han sitt kallenavn «Poppe» av direktøren Oscar Winge, som ikke likte fødselsnavnet «Jönsson». Senere tok han navnet «Poppe» også privat.
Under sine teaterdager utviklet han sitt talent for komedie, og fra 1930 til 1934 spilte han i en rekke populære komedier på Hippodromen, eksempelvis Äktenskap instiftas i himlen eller Blomman från Hawaii. Gjennombruddet kom først med Blåjackor på Oscarsteateret i 1942. Dette var en komisk musikal der Poppe både fikk vist sin komikk og akrobatikk.
Hans debut som skuespiller på film kom i 1937 med komedien Adolf Armstarke. Etter dette fikk han flere roller i komedier og komedie-musikaler, som for eksempel Tre glada tokar eller Tappa inte sugen.
I 1940-årene fikk Poppe sjansen til å regissere film selv. Hans første regi var på Ballongen fra 1946, deretter kom hans mest kritikerroste og  internasjonalt kjente film, Pengar. Denne filmen handler om en fattig og stakkarslig mann som vil begå selvmord, men som reddes og senere får tak i masse penger. Pengene skaper problemer for ham og han mister dem til slutt. Filmen vant gullprisen i Venezia og ble en internasjonalt anerkjent kunstnerisk suksess. En økonomisk suksess ble den derimot ikke. 
Filmen oppsummerer på mange måter Poppes karriere og stil, i og med at figuren han fremstiller er en tragikomisk stakkar likt Charlie Chaplin. Mesteparten av Poppes roller baserte seg på humor og sympati rundt det stakkarslige og litt triste. 
Av andre kunstneriske, mer seriøse filmer spilte Poppe også i to av Bergmans filmer: Det Sjunde inseglet fra 1957 og Djävulens öga fra 1960. I begge filmer var han typecastet. 
Størst økonomisk suksess hadde Poppe som skuespiller, og hans rollefigur «Fabian Bom» og filmene med ham (Soldat Bom, Pappa Bom, Tull-Bom osv.) ble store publikumssuksesser i Sverige.
Daniel C. Burbank

Trivia

Burban har en amatør-radio-lisens med tekniks lisens KC5ZSX.
Dan Burbank er et av medlemmene i astronaut-bandet Max Q.
Heinrich Karsten

Biografi

Heinrich Karsten d.y. var sønn av murmester Heinrich Karsten fra Mecklenburg, og bror til kunstnerne Ludvig, Kristine (Titti), Fredrikke (Rikke), Marie og Dagmar Karsten. 
Heinrich Karsten d.y. var elev ved Den kongelige tegneskole i Kristiania, og fullførte utdannelsen ved den tekniske høyskole i Dresden i 1890-årene. Han hadde praksis i London henimot år 1900 før han returnerte til Kristiania, der han arbeidet som assistent for arkitekt Henrik Nissen. Arkitekt Heinrich Karsten drev egen arkitektvirksomhet i Skien fra 1905 til 1940, da sønnen Kjell Karsten overtok praksisen.
Soho Mint

Soho Mint var en myntfabrikk som ble grunnlagt av Matthew Boulton i 1788 ved hans Soho Manufactory i Handsworth i West Midlands i England. Myntfabrikken rommet åtte dampdrevne myntpresser som kunne slå mellom 70 og 84 mynter i minuttet.
Foruten britiske kobbermynter ble det slått sølvmynter for noen av koloniene og forskjellige medaljer og poletter.
I 1797 ble den første og eneste 2-penny-mynten i kobber fremstilt på myntfabrikken. Fabrikken fremstilte også 1-penny-mynter, som kom til å danne norm for penny-mynter helt frem til myntreformen i 1971. 
Etter nedleggelsen av Soho Mint ble noen av maskinene i 1850 kjøpt på auksjon av den nye Birmingham Mint under Ralph Heaton II.
Cypoides chinensis

Utseende

En nokså liten (vingespenn 38-43 millimeter), lysbrun svermer.
Forvingene er noe flikete, mest hos hannen. De er lysbrune med et litt mørkere tverrbånd i midten. Bakvingene er litt lysere farget enn forvingene.

Levevis

Larvene lever på ulike løvtrær, særlig på Liquidambar formosana (Altingiaceae).

Utbredelse

Arten er utbredt i det sørlige Kina, Taiwan og de nordlige delene av Thailand og Vietnam.
Absolute Music 60

Absolute Music 60 er det 60. samlealbumet i den norske Absolute Music-serien og ble utgitt 14. september 2009.
Nimengbeila

Nimengbeila er et område langs Benues sideelv Donga, på Mambilaplatået i grensetraktene mellom Nigeria og Kamerun, som er planlagt utbygd med inntil 3 900 MW vannkraft-kapasitet. Blant kraftstasjonene som skal anlegges finner vi blant andre Mambila-demningen (også kalt Mombela).  
Det ble inngått en MOU mellom Nigeria og Kina i oktober 2005 om utbygging av prosjektet for 2,3 mrd US$. Prosjektet ble koblet til bygging av oljeraffinerier med totalt 28 milliarder US$ i potensiell kinesisk kapital. Da de store raffineriprosjektene møtte finanskrisen ble også vannkraftprosjektet utsatt. Utbyggingen er forsinket, men viste våren 2010 framskritt på finansieringssiden, ifølge kinesiske kilder.
I august 2009 krevde guvernør Muhammad Goje i delstaten Gombe at den føderale regjeringen i Nigeria mått e sikre finansieringen av både Mambila-demningen, og av Dandi Kowa-demningen og Kashimbila-demningen.
Zentropa

Zentropa Productions er et dansk film- og produksjonsselskap med Peter Aalbæk Jensen som leder.
Vertshuset den gyldne hale

Vertshuset den gyldne hale er en norsk julekalenderserie som gikk på NRK Fjernsynet i 1989. Alle skuespillerne snakket både norsk og tegnspråk (tegn til tale).
Manus til serien var skrevet av Grete Høien og Gudny Hagen. Grete Høien var også regissør av serien. Hun har uttalt til Dagbladet Magasinet av alle serier hun har jobbet med er hun mest stolt av Vertshuset den gyldne hale. Gudny Hagen står bak flere TV-serier for barn, og har tidligere arbeidet som førskolelærer for hørselshemmede barn.
Programmet gikk i reprise i 1994.
1430-årene

-- 1430 -- 1431 -- 1432 -- 1433 -- 1434 -- 1435 -- 1436 -- 1437 -- 1438 -- 1439
Tiårsoversikt
Cheirolasia

Utseende

En ganske stor (24-35 millimeter), blank gullbasse, kroppen uten metallisk glans. Pronotum er svart med kremhvite sidekanter, ofte brunrød midtstripe og rot, dessuten to par små, brunrøde flekker. Scutellum er trekantet og brunrødt. Dekkvingene har fire til seks par runde, gulaktige flekker. Hannen har et Y-formet framspring i pannen, på sidene av hodet er det to krokformede utvekster.
Det ytterste fotleddet på frambeina er forstørret med gule hårbremmer på sidene.

Levevis

Larvene utvikler seg mellom råtnende plantemateriale, for eksempel i morkne stokker og oppsamlinger av visne blader. Puppestadiet er ganske langvarig hos denne arten. De voksne billene kommer gjerne til overmoden frukt og steder der det flyter ut sevje fra sår i trær.

Utbredelse

C. burkei er utbredt i det østlige og sørlige Afrika, nord til Kenya og Kongo.
Unnskyld at jeg spør

Om programmet

Unnskyld at jeg spør ble meget populært da det gikk første gang i 1978. Programmet gikk på lørdager i 1978-81 og på søndager i 1984.
Programmet ble av ukjente grunner tatt av sendeskjemaet etter siste sendingene høsten 1978. NRK selv hevdet det var på grunn av en presset situasjon med den planlagte visningen av de Olympiske vinterlekene i 1980. Andre hevdet imidlertid at det ble stoppet på grunn av at programmet satte fokus på ting som var ubehagelig for enkelte involverte. I kjølvannet av hvert program som ble sendt i 1978 ble NRK utsatt for trusler om advokat og rettssak av enkeltpersoner og etater som følte seg uthengt. Blant annet gikk en fabrikant i Sandefjord så langt som å forlange 3,5 millioner av NRK på grunn av den oppmerksomhet hans produkt fikk i ett av programmene. Alle krav ble imidlertid trukket tilbake.
Våren 1981 var programmet tilbake på skjermen seks nye programmer.
Etter en lengre pause returnerte programposten i 1984, med blant annet Toppen Bech som en av programlederne. Denne sesongen skapte forholdsvis mye bølger da NRK i 1986 ble trukket for retten med krav om et erstatningsbeløp på 3,5 millioner kroner fra firmaet Eva Dataslank. Firmaet ble satt under programmets kritiske lys i en episode som gikk den 8. april 1984. NRK ble dømt til å betale 300 000 i oppreisning, men anket dommen. I 1988 ble imidlertid dommen bekreftet i lagmannsretten og NRK ble tvunget til å betale erstatningssummen samt motpartens saksomkostninger. 
Det vakte også reaksjoner da NRK i april besluttet å fjerne Kari Storækre som programleder på grunn av at hennes daværende mann, Arne Treholt, hadde blitt anklaget for spionasje. NRK mente at hun ville være til skade for programmet. Avgjørelsen ble imidlertid omgjort etter noen uker og Storækre ble gjeninnsatt som programleder i siste program.
Agaleptoides

Levevis

Larvene utvikler seg i ved av løvtrær.

Utbredelse

Arten er bare kjent fra Elfenbeinskysten.
Bilbao lufthavn

Bilbao lufthavn er en internasjonal lufthavn i Bilbao, Spania. Den er den største flyplassen i Baskerlandregionen og i 2012 hadde flyplassen 4 171 092 reisende. IATA koden er BIO og ICAO koden er LEBB
Flyplassen ble opprettet i 1927 og idag har flyplassen sommersesongrute til Oslo-Gardermoen med Norwegian Air Shuttle. Flyplassen har mange andre ruter innenlands og internasjonalt.
Slattumsrøa naturreservat

Slattumsrøa naturreservat er et skogsområde i Lillomarka, Nittedal kommune, og utgjør 1443 da.
Naturreservatet ligger vest for Skytta i Nittedal, og er avgrenset av kraftlinje i øst, lysløype i sørøst og av fylkesgrensa mot Oslo i sørvest. Innenfor reservatet ligger tjernene Romstjern, Lusevasan og størstedelen av Bleiktjern, som alle drenerer til Steinbruvannet i Oslo utenfor reservatet.
Formålet med naturreservatet er å bevare et større område med gjenværende gammelskog med dets biologiske mangfold i form av naturtyper, økosystemer og arter, samt områdets naturlige økologiske prosesser. Området har en betydelig mengde med dødved og elementer med dødvedkontinuitet. Området har en særskilt vitenskapelig og pedagogisk betydning som et eksempel på denne type skog i lavlandet på Østlandet, og en egenart i form av til dels store grantrær og rike vegetasjonstyper.
Thistle Alpha

Thistle Alpha er en oljeplattform på britisk kontinentalsokkel, beliggende rundt 120 miles nordøst for Sumburgh på Shetland, 10-15 nautiske mil vest for grensen mellom Norge og Storbritannia. Operatør er Lundin Petroleum, mens selskapet Petrofac er ansvarlig for driften av plattformen.
Limarus

Utseende

Små, brunlige til svarte gjødselbiller. Dekkvingene er gjerne rødbrune med noen mørkere flekker. Pronotum er blankt til halvmatt, nokså tett og kraftig punktert.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Underslekten er utbredt over det meste av Europa, unntatt lengst i nord, og i Midtøsten.
MOWAG Duro

Duro er et lett kjøretøy med firehjulstrekk eller sekshjulstrekk, opprinnelig utviklet av sveitsiske Bucher-Guyer.  Rettighetene eies nå av sveitsiske MOWAG.
Kjøretøyet er i militær tjeneste som feltvogn, sambandsbærer (radiovogn), ambulanse eller spesialkjøretøy i blant annet Sveits, Venezuela, Storbritannia og Malaysia. Sivile brukere inkluderer kraft- og skogbruksselskaper. Fram til 2004 var 3.600 eksemplarer solgt.
Kjøretøyene har permanent trekk på alle hjulene, firetrinns automatisk girkasse, fordelingsgirkasse med lavserie, automatiske differensialsperrer av type Torsen i både fordelingskassen og differensialene, hjuloppheng av De Dion-type med skruefjærer og skivebremser montert på differensialene.
I Norge stilte firmaet Sigurd Stave Maskin AS Duro på Transport 2001-messen på Sjølyst. Det virker som om interessen var laber, for deretter ble det stille rundt Bucher Duro i Norge.
Michel Déon

Bakgrunn

Michel Déon ble født som Édouard Michel og tok kunstnernavnet etter bestemoren Blanche Déon de Beaumont. Hans var sønn rådgiver for Louis II, fyrsten av Monaco. Han tilbragte barndommen i 16. arrondissement i Paris og Monaco og i Nice) på den franske riviera. Han studerte juss i Paris innen han bestemte seg for å bli forfatter.

Forfatter

Han var innkalt i arméen fra 1940 til 1942 og arbeidet deretter som redigerer ved det monarkistiske tidskrift L'Action française, under ledelse av Charles Maurras. Hans første roman ble utgitt i 1944.
På 1950-tallet kunne han takket være et stipendium reise meget i Nord-Amerika og Europa, innen han slo seg ned først i Hellas i 1959, og deretter i Irland, der han forble bosatt med sin kone og sine to barn.
Til hans mest kjent romaner hører Les poneys sauvages (1970), som handler om tre venner under andre verdenskrig og i etterkrigstidens Europa. Boken ble tildelt Interalliéprisen. Un taxi mauve (1973), for hvilken han fikk Grand Prix du roman de l'Académie française, handler om en gruppe utlendinger som av forskjellige grunner har flyttet til Irland, og deras intriger på øya. Boken ble filmatisert under samme tittel i 1977, med Charlotte Rampling, Philippe Noiret og Fred Astaire i rollene.
Le jeune homme vert (1975) og oppfølgeren Vingt ans du jeune homme vert (1977) skildrer et hittebarn som vokser opp i mellomkrigstiden og som ung voksen i det okkuperte Frankrike. Fra begynnelsen av 1990-årene skrev Déon mest kortprosa.
Han har også arbeidet som journalist, litteraturkritiker og som redaktør ved forlaget Plon. Han regnes til bevegelsen Husarene (les Hussards), der han og en kjernegruppe bestående av Roger Nimier, Antoine Blondin og Jacques Laurent i 1950- og 1960-årene ble betraktet som en motvekt mot eksistensialister som Jean-Paul Sartre og deres venstreradikalisme.
I 1978 ble Michel Déon innvalgt i Det franske akademi, der han etterfulgte Jean Rostand på stol åtte. Han er blitt tildelt Æreslegionen av kommendørklassen, Arts et Lettres-ordenen av offisersklassen og ble æresdoktor ved såvel National University of Ireland som Universitetet i Athen.
Døgntemperatur

Døgntemperatur er den gjennomsnittlige lufttemperaturen målt hver timeskifte i løpet av et døgn. Meteorologene regner et temperaturdøgn fra kl 18.00 UTC til klokken 18.00 UTC neste dag. Dette vil si fra klokka 19.00 til 19.00 norsk tid (20.00 til 20.00 om sommeren)
For manuelle værstasjoner beregnes døgnmiddeltemperaturen ut fra følgende formel:
Døgnmiddeltemperatur = N - k(N - min), der N er 1/3 (t06 + t12 + t18), dvs. gjennomsnittet av temperaturene kl 06, 12 og 18 UTC, k er en faktor som varierer med sted og måned, hvis hensikt er å kompensere for manglende målinger på natten. Min er temperaturdøgnets minimumstemperatur.
For automatiske målestasjoner som logger timeverdier, regnes døgnmiddeltemperaturen ut som et aritmetisk gjennomsnitt av 24 timeverdier.
Vaigattbogen

Vaigattbogen er en stor bukt på nordøstsiden av Spitsbergen på Svalbard. Fjorden går 64 km inn i landet, mellom Haakon VII Land i vest og Andrée Land i øst. Den munner ut i Hinlopenstretet ved Vaigattøyane i nordøst mot Nordaustlandet. Bukten er 20 kilometer bred og består strengt tatt av to buktninger på hver sin side av Carlheim-Gyllenskõldfjellet.
Innerst i fjordbotnen strekker fra Chydeniusbreen, Oslobreen og Hinlopenbreen seg inn mot sørvest. Midt i bukta ligger Berggrenøya.
Snitt (mengdelære)

Innenfor matematikken er snittet mellom to mengder A og B, mengden av alle elementer som ligger i både A og B.
Snittet mellom A og B skrives A ∩ B.
Percy Jackson & Lyntyven

Produksjon

I juni 2004 fikk 20th Century Fox rettigheter til å lage tilpasse boken til film. I april 2007 ble regissør Chris Columbus ansatt for å lede prosjektet. Columbus begynte opptakene i april 2009 i Vancouver, og deler ble filmet ved Parthenon i Nashville, Tennessee i en kopi i full størrelse av Parthenon i Athen.  Opptakene ble avsluttet 25. juli 2009 i Vancouver, og i november 2009 startet arbeidet med digital bearbeidelse i San Francisco. Christophe Beck komponerte musikken til filmen.
Trond André Bolle

Bakgrunn

Bolle vokste opp i Vestby. Han flyttet senere til Lena på Toten, hvor han bodde med kone og barn. Han hadde også to brødre som har gjort tjenestegjort i utlandet for Forsvaret.

Tjeneste

Bolle begynte i marinejegerkommandoen i 1989. Han tjenestegjorde i det tidligere Jugoslavia og i Kosovo, og hadde flere tjenesteperioder i Afghanistan. Under tjenesten i det tidligere Jugoslavia var Bolle nestleder i en etterretningsgruppe som skaffet informasjon til NATO. 
Etter å ha deltatt i operasjoner i Afghanistan i 2005, ble Bolle innstilt til utmerkelsen Krigskorset med sverd. Forsvarssjef Sverre Diesen ønsket på denne tiden å gjeninnføre den høyeste norske militære utmerkelsen. Han ønsket å tildele dette til Bolle og brukte hans innsats til å argumentere for gjeninnføringen. Da Diesen var på besøk hos norske styrker i Afghanistan i 2005, fikk Bolle vite at forsvarssjefen ønsket å hedre ham. Krigskorset ble imidlertid først gjeninnført i 2009 og Bolle ble tildelt utmerkelsen post mortem. Bolle var i Afghanistan da den norske leiren i «Banken» i Maimana by ble angrepet i 2006. Det utviklet seg til en av de lengste skuddvekslinger de norske styrkene har vært med på i Afghanistan.
5. februar 2011 ble det kjent at Bolle hadde tjenestegjort for E 14, en hemmelig avdeling i Forsvarets etterretningstjeneste. Han skal ha blitt rekruttert fra Marinejegerkommandoen i 1998, og var i en periode nestkommanderende for avdelingen.

Dødsfallet

Bolle ble drept søndag 27. juni 2010 i tjeneste i ISAF i Afghanistan. Han var en del av en motorisert patrulje (Military Observation Team, MOT) på et ISAF-oppdrag i byen Almar i Faryab-provinsen da kjøretøyet han satt i ble rammet av en veibombe, også kalt IED. I kjøretøyet satt ytterligere tre norske soldater, Andreas Eldjarn, Simen Tokle og Christian Lian. Alle fire mistet livet i det som er det største tapet av norsk personell i en enkelthendelse i forbindelse med krigen i Afghanistan.
Bolle bodde i Østre Toten kommune. Den første norske soldaten som ble drept i Afghanistan i 2004, Tommy Rødningsby, kom også fra denne kommunen. Bolle ble dermed den andre soldaten fra Østre Toten kommune som mistet livet i Afghanistan.

Khalid Skah-saken

Etter at veibomben tok livet av Bolle, ble det kjent at han var en av to kommandosoldater som var med på en privat operasjon der de to barna til friidrettsstjernen Khalid Skah ble hentet ut av Marokko i juli 2009. Saken skapte store overskrifter i media, og brakte Marokko og Norge inn i en diplomatisk konflikt.
Balestrand Idrettslag

Fotball

A-laget i fotball spiller i  2017 i 5. divisjon.
Sportsklubben Brann i 1994

Sportsklubben Brann i 1994 inneholder samtlige spillere, tabell og kamper som Sportsklubben Brann spilte i fotballsesongen 1994.
MacKenzie Intervale Ski Jumping Complex

Historie

Vintersport, deriblant skihopping, tok til i Lake Placid i 1904/05. En K20-bakke ble bygd på Golf Hill i 1917, og der sto også en K10-bakke. På Intervales Hill ble den første bakken bygd i 1920, som K35-bakke. I det første rennet 21. februar 1921 hadde Anthony Maurer det lengste hoppet på 124 fot (37,8 meter). Bakken ble utvidet til K50 i 1923 og K60 i 1927/28. Den ble brukt under OL i 1932, der det lengste hoppet var 71,5 meter (Hans Beck, Norge). Ved ombyggingen i 1927 og 1928 fikk bakken tårn av stål, med slak (stor) radius i overgangen til hoppet, og bratt unnarenn på 39 grader. Bakken var konstruert av Godfrey Dewey, som var president for vinter-OL 1932 og sønn av Melvil Dewey. I tilknytning til OL-bakken lå også to mindre hoppbakker med K15 og K30.
Dagens hoppbakker ble bygd foran OL i 1980, på samme sted som den gamle hadde stått. Byggingen startet i mai 1977. Normalbakken (K86) var klar til bruk i desember 1978, mens storbakken (K114) ble forsinket til februar 1979, etter at et stålfirma som var involvert i byggingen gikk konkurs. Bakkene har tårn av betong og ovarenn av stål, og ble konstruert av Karl Martitsch. Bakkene har permanent snøkanonanlegg, og har senere blitt utvidet og oppgradert.
Hoppanlegget ble i 1982 oppkalt etter Ronald M. MacKenzie, som blant annet var president i Lake Placids olympiske organisasjonskomité fra 1974 fram til han døde under et besøk i de nyombygde hoppbakkene i desember 1978.
Alle bakkene bortsett fra storbakken har plastmatter som muliggjør helårsbruk. Anlegget blir brukt til både trening, nasjonale og internasjonale renn, men det har ikke hatt verdenscuprenn i spesielt hopp siden 1990. På sommerstid ble det holdt kontinentalcuprenn for menn og kvinner i 2005 og for kvinner i 2007.
Niclas Jonasson

Karriere

Jonasson ble i 2003 verdensmester i stafett, da han sammen med Mattias Karlsson og Emil Wingstedt løp inn til gull i sveitsiske Rapperswil. Han løp første etappe for det svenske vinnerlaget, noe han også gjorde da Sverige ble europamestre i stafett i 2006. Denne gangen var det Peter Öberg og David Andersson som fullførte den svenske trioen. Jonassons fremste individuelle meritt opplevde han under VM på hjemmebane i Västerås i 2004. Da tok han gull på sprinten foran lagkamerat Håkan Eriksson og ukrainske Yuri Omeltchenko som delte sølvet. I Västerås ble det bronse på stafetten ettersom gullaget fra VM i 2003 måtte se seg slått av Norge og Russland. Ny stafettbronse i VM ble det tre år senere i danske Aarhus. Jonasson, Wingstedt og Karlsson ble denne gangen slått av Russland og Finland.
Lindesnes Bygdemuseum

Innhold

Samlinga inneholder en god del tekstiler fra siste halvdel av 1800-tallet, men det har også snekkerverksted, skomakerverksted og andre temasamlinger. En avdeling er viet forfatteren Asbjørn Aavik, som var misjonær i Kina. Museet har også en samling på over 10 000 gamle fotografier fra kommunen, dette er digitaliserte foto som for en stor del er lånt fra privatpersoner.
Svømming under VM i svømmesport 2017 – 100 meter ryggsvømming kvinner

Semifinaler

Semifinalene ble svømt den 24. juli fra klokken 18.24.
Ja til kontanter

JA til kontanter er en norsk interesseorganisasjon, stiftet i 2016 med det formål å forsvare kontanters rolle som tvungent betalingsmiddel i Norge. Hans Christian Færden og Stortingsrepresentant Jørund Rytman fremstår som organisasjonens fremste talsmenn, Asbjørn Mitusch var også blant disse frem til han forlot organisasjonen i 2016

Argumentasjon

Organisasjonen hevder at kontanter er viktig for det norske samfunnet og at hvis de fjernes vil det gå utover personvernhensyn, de eldre og barns forståelse av pengers verdi. I tillegg fremholder organisasjonen at kontanter er en nødvendig sekundærløsning så lenge kortterminaler og lignende kan slutte å fungere. Derfor mener organisasjonen at kontanter også må beholdes av samfunnsikkerhetsmessige hensyn
33. strategiske rakettarmé

33. strategiske rakettarmé er en av Russlands strategiske rakettstyrker. Det ble etablert i 1970 med 7. selvstendige rakettkorps som basis. Rakettarméen er en av tre gjenstående rakettarméer som utgjør De strategiske rakettstyrker i Russland i 2017. Hovedkvarter og stab er forlagt til Omsk i Omsk oblast i sørvestre Sibir. Den 33. strategiske rakettarmé kontrollerer fire strategiske rakettdivisjoner med interkontinentale ballistiske missiler (ICBM).
Friidrett under Sommer-OL 2004 – 400 meter menn

Resultat

Fra de åtte kvalifiseringsheatene gikk de to første i hvert heat og de åtte raskeste tidene ellers videre til semifinale.
Fra de tre semifinalene gikk de 2 første og de to raskeste tidene ellers videre til finalen.
Alle tider vises i sekunder.
Q automatisk kvalifisert.
q en av de raskeste tidene ellers.

DNS startet ikke.

DNF kom ikke i mål.

NR markerer nasjonsrekord.

PB markerer personlig rekord.

SB markerer utøverens beste resultat i sesongen.

DSQ markerer diskvalifisert eller utesluttet.